Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 238

2. Követelmények Általános szakmai elvárások: — A szakma a foglakozás — mester szintű — gyakorlása során cipőipari mester magas szinten hasznosítsa és alkalmazza a megszerzett elméleti és gyakorlati ismereteit. — Ismerje a munkafolyamatok tervezésének menetét, a termék sajátosságainak megfelelő konstrukciók, anyagok, összeerősítő elemek kiválasztását, a munka sorrendjének felépítését. — Ismerje a minőség mérési módszereit, a laboratóriumi mérések és vizsgálatok eredményinek termelésre gyakorolt iránymutatásait. Ismeret szintjén rendelkezzék a vállalkozás vagy gazdasági társaság gazdálkodási és stratégiai elképzeléseinek végrehajtásához szükséges felkészültséggel. Működjön együtt az értékesítés marketing, fejlesztés megvalósításában. — Tudja a lábbeligyártás alapvető méretezési, szortimentkészítési elveit, a szakmai jelöléseket, azonosítást biztosító kódokat, anyagelszámolási technikákat. Tudja alkalmazni a mérőeszközöket, biztonsági berendezéseket, irodatechnikai eszközöket, műhelyszintű számítástechnikai eszközöket. — Tudja a technológiai gépek és berendezések működésének elvét a paraméterek beállításának lehetőségeit és összefüggéseit. — Ismerje a gyakorlatban technológiai leírásokat, a műhelyelrendezési rajzokat, a munkaszervezési módszereket, a létszám- és a bérgazdálkodás szabályait a helyi sajátosságok figyelembevételével. — Ismerje a termék piacképes minőségéhez szükséges követelményeket a tevékenység eredményessége érdekében. 2.1. Szakmai elméleti követelmények Az előzőekben leírtakkal összhangban munkája gyakorlása során a mesternek ismernie kell: — a cipők tulajdonságait, felosztását használati cél, funkciók, gyártási eljárások, felsőrész és alsórész szerkezetek stb. szerint, — a felsőrész és az alsórész alkatrészek tervezési elveit és azok méretezési előírásait a különböző technológiai eljárások szerint, — az alkatrészekkel szemben támasztott követelményeket (felsőrész, alsórész, belső alkatrészek), — a kaptafák mérését, számozási rendszereit, ellenőrzésének módszereit, — a minőség szabályozását, biztosítását, — a minőségellenőrzés módszereit, — a baleset- és a munkavédelem előírásait, — a számítógéppel vezérelt gépek szabályozásának informatikai alapjait, — a cipőfelsőrészek alaptechnológiáját és technológiai folyamatait, művelet szinkronizációját, — a fárafoglalási technológiákat, a formázás jellemzőit, — a kombinált gyártási eljárásokat, — a talpfelerősítési módszereket (ragasztott, varrott, szegezett, fröccsöntött stb.), — a kikészítési technológiákat (mechanikai, vegyi). 2.2. Szakmai gyakorlati követelmények A szakma mesterének rendelkeznie kell a cipőgyártás gyakorlati ismereteivel. A felsőrészkészítő mester munkája során elvégzi — a bőráruk, textilanyagok, műbőrök és tekercselt áruk szabását, — a darabolt alkatrészek előkészítésének műveleteit, — a kierősítő elemek kiválasztását, beszerelését, — díszítőelemek készítését és szerelését, — felsőrész alkatrészek szélkiképzését, — a varrás műveletét annak felhasználási céljától függően, — ragasztási műveleteket annak felhasználási céljától függően — legyen jártas a különböző műhelyszervezési módszerek és rendszerek alkalmazásában. A cipőgyártó mester munkája során elvégzi — bőráruk, táblásáruk csákózását, — a darabolt alkatrészek előkészítésének műveleteit, — rámakészítést, — fárafoglaló műveleteket, formázó műveleteket, — ragasztási műveleteket, — varrott technológiával összeszerelt cipők technológiai műveleteit, — ragasztott technológiával összeszerelt cipők technológiai műveleteit, — speciális varrott eljárások, belső formázású cipők készítésének műveleteit, — ismerje a fröccsöntött, direktvulkanizált összeszerelési technológiákat, — ismerje a cipők mechanikai kikészítésének műveleteit, — ismerje a cipők vegyi kikészítésének műveleteit, — legyen jártas a csomagolástechnika, a darabáru csomagolási módszereiben a vevő diszpozíciók kezelésében, — legyen jártas a kötött ütemű és a nagytermelékenységű gyártósorok gépeinek szabályozásában és alkalmazásában. IV. A szakmai minősítés és vizsgáztatás rendje A mestervizsgát a Magyar Kereskedelmi és Iparkamara Mestervizsga Szabályzatában (a továbbiakban: MKIK Vizsgaszabályzat) foglaltak szerint kell előkészíteni és megszervezni. A mesterjelöltnek a Mestervizsga Bizottság előtt kell számot adnia gyakorlati tudásáról, elméleti felkészültségéről. A Mestervizsga Bizottság a vizsgaeredmények alapján dönt a CIPŐIPARI MESTER felsőrészkészítő és/vagy cipőgyártó szakág cím odaítéléséről. A mestervizsga részei: — vállalkozási ismeretek (közgazdasági, jogi, munkaügyi stb. ismeretek) vizsga, — pedagógiai (munkapedagógiai) ismeretek vizsga, 2001/117. szám — szakmai gyakorlati vizsga, — szakmai elméleti (írásbeli, szóbeli) vizsga. Megjegyzés: A vállalkozási ismeretek és a pedagógiai ismeretek vizsgarész követelményrendszere egységes, azokat az adott szakképesítésért felelős minisztérium rendelete, az ipari mesterképzés szakmai és vizsgakövetelményeiről szóló

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes